Гавриил Державин
Молитва
Бог мой,Създател…

Превод от руски: Мария Шандуркова, 2015

chitanka.info

Бог мой, Създател,

Владико Творец!

Мой си ваятел,

Ти майка, отец,

Ти покровител:

за мене съдба

присъдил си ти

и с Твойта ръка

душа осветил;

живот си ми дал.

По жили кръвта ми

със Теб се родей,

засукал гръдта й,

от първия ден

ти вля я у мен.

В днешната младост,

във страстния бунт,

във вихър талазен,

вилнял в моя друм

помощник бъди!

Не виждам аз дни

във мрака пред мен,

ни светли лъчи;

за всеки роден

не виждам аз път.

Кораб се носи

с вълни по море,

вятър изкосо

го бий и реве,

ще потъне той.

В мене подобно

невяра гори,

с бурите злобни

и страсти в гърди

потъвам във грях.

Ти повдигни ме

със свойта ръка,

инак загивам

във бездната аз,

изчезвам съвсем.

Крепост бъди ми

ти във гърдите

всички да видят:

Ти си Спасител

единствен за мен.

Думите злобни

на устни да спра;

гняв безподобен,

сърдечна борба

превърни Ти в любов.

За вярващ надежда,

в сърце благодат,

за просяк одежда,

венец за монарх,

утеха за всички!

Отчаяно моля

и Тебе зова,

дочуй тая моя

към Тебе молба,

Творец мой и Бог!

1776, 1790

Превод: 8 май 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.